Atlantis (avaruussukkula)

Atlantis (Nasan avaruussukkuloiden (orbital vehicle) luokituksessa OV-104) on yhdysvaltalainen avaruussukkula. Atlantis-avaruussukkulan ensilento tapahtui 3. lokakuuta 1985 (lento STS-51-J) eli neljäntenä Nasan sukkuloista. Vuonna 1989 sen lastiruumasta lähetettiin kaksi avaruusluotainta, Magellan ja Galileo. Atlantis kävi monta kertaa neuvostoliittolaisen avaruusasema Mirin luona, esimerkiksi 22. marraskuuta 1995 se kuljetti avaruusasemalle lisämoduulin. Mirin käytöstä poistumisen jälkeen Atlantis aloitti käynnit kansainvälisellä avaruusasemalla (ISS). 8\. heinäkuuta 2011 Atlantis lähti viimeiselle lennolleen (STS-135) kansainväliselle avaruusasemalle, mikä on samalla koko sukkulaohjelman viimeinen lento. Atlantis laskeutui viimeiseltä lennoltaan 21. heinäkuuta 2011 kello 12.57 Suomen aikaa Kennedyn avaruuskeskukseen Floridaan. Viimeisen lennon jälkeen Atlantis sijoitettiin Kennedy Space Center Visitor Complexiin. Yleisölle sukkula-näyttely avattiin 29. kesäkuuta 2013. ==Tilastotietoja== Lähde: Atlantiksen * massa (kolmen sukkulan päämoottorin kanssa): 176 413 paunaa (80 tonnia) * pituus: 122,17 jalkaa (37,2 metriä) * korkeus: 56,58 jalkaa (17,2 metriä) * siipien kärkiväli: 78,06 jalkaa (23,7 metriä) * rakentamiseen kului vain hieman yli puolet siitä ajasta mikä kului Columbian rakentamiseen Ennen viimeistä lentoa (STS-135): * kuljettu matka yhteensä: 120 650 907 mailia (194 168 813 km) * päiviä kiertoradalla: 293 * kierroksia Maan ympäri: 4 648 * Mir-avaruusasemaan telakoitumisia: 7 * Kansainväliseen avaruusasemaan telakoitumisia: 11 * satelliittilaukaisuja sukkulasta: 14 == Lennot == Avaruussukkula Atlantiksella lennettiin 33 lentoa. Laukaisu Laukaisu Laskeutuminen Laskeutuminen Tunnus Tehtävä ja muita huomioita Lähde 1\. 3.10. 1985 STS-51-J ensimmäinen Atlantiksen lento, Yhdysvaltain puolustusministeriön tehtävä 2\. 26.11. 1985 STS-61-B kolme tietoliikennesatelliittia kiertoradalle: MORELOS-B, AUSSAT-2 ja SATCOM KU-2 3\. 2.12. 1988 STS-27 Yhdysvaltain puolustusministeriön tehtävä 4\. 4.5. 1989 STS-30 Magellan-luotaimen käyttöönotto 5\. 18.10. 1989 STS-34 Galileo-luotaimen käyttöönotto 6\. 28.2. 1990 STS-36 Yhdysvaltain puolustusministeriön tehtävä 7\. 15.11. 1990 STS-38 Yhdysvaltain puolustusministeriön tehtävä 8\. 5.4. 1991 STS-37 Compton-satelliitin käyttöönotto 9\. 2.8. 1991 STS-43 TDRS E:n eli Tracking and Data Relay Satellite E:n käyttöönotto 10\. 24.11. 1991 STS-44 Yhdysvaltain puolustusministeriön tehtävä 11\. 24.4. 1992 STS-45 Atmospheric Laboratory for Applications and Science (ATLAS-1) 12\. 3.7. 1992 STS-46 ESA:n European Retrievable Carrier eli EURECA ja NASA:n Tethered Satellite System (TSS) 13\. 3.11. 1994 STS-66 ATLAS-3 14\. 29.6. 1995 STS-71 ensimmäinen avaruussukkulan telakointi avaruusasema Miriin 15\. 12.11. 1995 STS-74 telakointi moduulin kuljettaminen Mirille 16\. 22.3. 1996 STS-76 telakoituminen Miriin, Shannon Lucid asemalle 17\. 16.9. 1996 STS-79 telakoituminen Miriin, Shannon Lucid pois ja John Blaha asemalle 18\. 12.1. 1997 STS-81 telakoituminen Miriin, John Blaha pois ja Jerry Linenger asemalle 19\. 15.5. 1997 STS-84 telakoituminen Miriin, Jerry Linenger pois ja Michael Foale asemalle 20\. 25.9. 1997 STS-86 telakoituminen Miriin, Michael Foale pois ja David A. Wolf asemalle 21\. 19.5. 2000 STS-101 Kansainvälisen avaruusaseman (ISS) kokoonpanotehtävä 22\. 8.9. 2000 STS-106 ISS:n kokoonpanotehtävä 23\. 7.2. 2001 STS-98 ISS:n kokoonpanotehtävä, Destiny Laboratory Modulen käyttöönotto 24\. 12.7. 2001 STS-104 ISS:n kokoonpanotehtävä, Quest Joint Airlockin käyttöönotto 25\. 8.4. 2001 STS-110 ISS:n kokoonpanotehtävä, Integrated Truss Structuren (ITS) osan S0 käyttöönotto 26\. 7.10. 2002 STS-112 ISS:n kokoonpanotehtävä, ITS:n osan S1 käyttöönotto 27\. 9.9. 2006 STS-115 ISS:n täydennystehtävä, ITS:n osien P3 ja P4 käyttöönotto 28\. 8.6. 2007 STS-117 ISS:n täydennystehtävä, ITS:n osien S3 ja S4 käyttöönotto 29\. 7.2. 2008 STS-122 ISS:n kokoonpanotehtävä, Columbus. 30\. 11.5. 2009 STS-125 Hubble-avaruusteleskoopin viimeinen huoltolento. 31\. 16.11. 2009 STS-129 ISS:n kokoonpanotehtävä (ELC-1 / ELC-2). 32\. 14.5. 2010 STS-132 ISS-huoltolento 33\. 8.7. 2011 STS-135 ISS:n huoltolento, koko avaruussukkulaohjelman viimeinen lento ==Fiktiossa== Avaruussukkula Atlantis esiintyy vuoden 1998 katastrofielokuvassa Armageddon, jossa se tuhoutuu meteoriittiparven iskeydyttyä siihen. == Lähteet == == Aiheesta muualla == * Atlantis (OV-104) * Lennon STS-135 virallinen verkkosivu * Atlantis Fact Sheet (300 kt pdf) * Atlantiksen multimedia-galleria Luokka:Avaruussukkulat Luokka:Miehitetyt avaruuslennot